Sean Connery

**Thomas Sean Connery** bio je škotski filmski glumac i filmski producent. Dobitnik je Oscara, dvije BAFTA nagrade i tri Zlatna globusa, uključujući i nagradu "Cecil B. DeMille". Najpoznatiji je po ulogama kultnog agenta Jamesa Bonda, koga je glumio u sedam navrata, između 1962. i 1983. U anketama je bio izabran za "*najvećeg živućeg Škota*" i "najveće živo nacionalno blago Škotske".

## Biografija
### Rani period
Thomas Sean Connery, nazvan Thomas po svom djedu, rođen je u edinburškoj četvrti Fountainbridge, u Škotskoj. Njegova majka, Eufemije McBain, bila je čistačica, a otac, Joseph Connery, fabrički radnik i vozač kamiona. Njegov djed je emigrirao iz Irske u Škotsku sredinom 19. stoljeća . Imao je mlađeg brata, Neila, rođenog 1938. godine.

Njegov prvi posao bio je raznošenje mlijeka, nakon čega se pridružio Kraljevskoj mornarici. Tokom službe u mornarici stekao je dvije tetovaže o kojima na njegovoj službenoj web stranici stoji: "za razliku od mnogih tetovaža, njegove tetovaže nisu bile neozbiljne i odražavaju njegove cjeloživotne obaveze. Njegova porodica i Škotska... Jedna tetovaža bila je u čast njegovih roditelja *Mama i tata* (Mum and Dad), a druga je bila samorazumljiva, *Škotska zauvijek *(*Scotland Forever*)." Kasnije je otpušten iz mornarice iz medicinskih razloga, zbog peptičnog čira na dvanaestopalačnom crijevu, zdravstvenog problema kojim su bili pogođeni mnogi muškarci iz prethodnih generacija njegove porodice. laštio je mrtvačke kovčege. Modeliranjem je zarađivao 15 šilinga za sat.

### Filmska karijera
[thumb|upright|Connery u [Alfred Hitchcock|Hitchcockovom filmu *Marnie* iz 1964.]]

Svoj glumački debi ostvaruje u pozorištu 1951. Na zabavi organiziranoj tokom produkcije *South Pacifica* 1954. godine Connery prvi put upoznaje glumca Michaela Caine s kim će kasnije postati prisan prijatelj.

Kreator lika Jamesa Bonda, Ian Fleming, prvobitno je posumnjao u Conneryja za vrijeme odabira za ulogu, rekavši: "On ne izgleda onako kako sam zamislio Jamesa Bonda". Međutim, Flemingova djevojka rekla mu je da Connery ima potrebnu seksualnu harizmu te se nakon uspješne premijere filma *Dr. No* Fleming predomislio u vezi s Conneryjem; bio je toliko impresioniran njime da je u kasnijim romanima Jamesa Bonda okarakterizirao kao poluškota-polušvicarca.

## Privatni život
thumb|175px|desno|Connery 2008.

Bio je u braku s glumicom Diane Cilento od 1962. do 1973. Iz tog braka ima sina Jasona, koji je također glumac. Od 1975. bio je u braku s marokansko-francuskom slikaricom Micheline Roquebrune (rođena 1929). U julu 2000. dodijeljena mu je titula viteza. Za istu titulu je bio nominovan 1997. i 1998, ali je na ove nominacije uložio veto Donald Dewar zbog političkog stava Conneryja o nezavisnoj Škotskoj.

Posjedovao je vilu u Kranidi (Grčka), a prvi susjed bio mu je Willem-Alexander, kralj Holandije, s kojim je dijelio heliodrom. Connery je bio pobornik nogometnog kluba Rangers FC uprkos tome što je u djetinstvu bio navijač njegovog žestokog rivala Celtica.

### Škotska nacionalna stranka
Connery je bio član Škotske nacionalne stranke (SNP), stranke lijevog centra koja se kroz političku kampanju bori za nezavisnost Škotske, a koju je Connery podržavao i finansijski i kroz nastupe stranke. 
Njegovo finansiranje ove stranke prestaje 2001, kada je parlament Ujedinjenog Kraljevstva usvojio zakon koji zabranjuje prekomorsko finansiranje političkih aktivnosti u ovoj državi. Godine 2008. Connery izjavljuje *Scottish Sunday Expressu* da se nada da će za njegovog života Škotska postati nezavisna država. Osim toga, Connery se zakleo da se nikada neće vratiti da živi u Škotskoj ako ona ne postane nezavisna država.

## Reference
## Vanjski linkovi
*
*Službeni sajt

Kategorija:Rođeni 1930.
Kategorija:Umrli 2020.
Kategorija:Biografije, Edinburgh
Kategorija:Škotski glumci
Kategorija:Škotski producenti
Kategorija:James Bond
Kategorija:Dobitnici Nagrade "Henrietta"